recursal/SuperWikiNEXT-32B huggingface dataset:
**Minna Marika Metsälä** (o.s. *Ylänen*, s. 1. tammikuuta 1967 Vammala) on Tampereen yliopistosta v. 1990 valmistunut kauppatieteiden maisteri, HHJ (Hyväksytty hallituksen jäsen) ja HHJ PJ (Hyväksytty hallituksen puheenjohtaja). 

Hän toimii Lähi-Tapiola Pirkanmaa keskinäinen vakuutusyhtiön toimitusjohtajana. Aikaisemmin hän on toiminut yrittäjänä ja johtamisen kehittämisen konsulttina (2019–2022), Tays Sydänkeskus Oy:n liiketoimintajohtajana (2018–2019) sekä Keskinäisen Vakuutusyhtiö Turvan toimitusjohtajana vuosina 2008–2018.

Ennen finanssialalle siirtymistä Minna Metsälä toimi teollisuudessa ylemmän keskijohdon tehtävissä Nokian Renkaat Oyj:ssä logistiikassa ja asiakaspalvelussa vuosina 2000–2008.

Metsälän luottamustehtäviä ovat hallitusjäsenyydet Tampereen Sähkölaitos Oy:ssä, Med Group Oy:ssä sekä Pirkanmaan kansanterveys ry:ssä. 

Aikaisemmin Metsälä on toiminut Tampereen kauppakamarin puheenjohtajana 2018–2021, Tampereen kauppakamarin finanssivaliokunnan jäsenenä ja puheenjohtajana (2009–2017), hallituksen jäsenenä LähiTapiola Vahinkoyhtiössä (2019–2022), Kojamo Oyj:ssä (2018–2022), Tampereen Ammatikorkeakoulu Oy:ssä (2019–2021), Veikkaus Oy:ssä (2015–2017), Tampereen Ensi ja Turvakoti ry:ssä, Tampereen Työväen Teatteri Oy:ssä sekä jäsenenä Finanssiala ry:n Vahinkojohtokunnassa. 

Metsälän puoliso Risto Metsälä toimii Ocio Oy:n toimitusjohtajana ja pääomistajana. Perheessä on kaksi aikuista lasta.

Lähteet
-------

1. 1 2 3  Sihto, Juha: Lasikattoon ei tarvinnyt törmätä – vaiheikas urapolku vei Minna Metsälän Turvan toimitusjohtajaksi *Aamulehti*.  1.1.2017. Viitattu 31.7.2019.
2. ↑  HHJ-tutkinto | Minustako hallitusammattilainen? *hhj.fi*. Viitattu 21.9.2022. (englanniksi)
3. ↑  Pirkanmaan Lähi-Tapiolaan on valittu uusi toimitusjohtaja – vaihdon taustalla julkisuudessa olleet johtamisongelmat *Yle Uutiset*.  18.5.2022. Viitattu 21.9.2022.
4. ↑  Minna Metsälä Tays Sydän­sai­raalan liike­toi­min­ta­joh­ta­jaksi  27.9.2019. TAYS Sydänkeskus Oy. Viitattu 31.7.2019.
5. ↑  Haapala, Riina: Vakuutusyhtiö Turvan toimitusjohtaja siirtyy Taysin Sydänkeskuksen johtoon *Tamperelainen*.  20.6.2018. Viitattu 31.7.2019.
6. ↑  Yhtiömme – Tampereen Sähkölaitos *www.sahkolaitos.fi*.  Arkistoitu 21.9.2022. Viitattu 21.9.2022.
7. ↑  ONNI: Organisaatio - ONNI | Med Group Oy *www.onnion.fi*. Viitattu 21.9.2022.
8. ↑  Yhdistys *Pikante*. Viitattu 21.9.2022.
9. ↑  Yhteystiedot - Ota meihin yhteyttä *OCIO Oy*. Viitattu 21.9.2022.
Lentokoneesta otettu kuva Starfish Prime-avaruusydinkokeesta.
**Operaatio Fishbowl** (suom. *Kalamalja*) oli eräs Yhdysvaltojen suorittama 11 ydinkokeen sarja. Se suoritettiin vuonna 1962. Eräs koe suoritettiin avaruudessa, tämä oli *Starfish Prime*, joka laukaistiin Johnstonin atollilta. Siinä räjäytettiin 1,44 megatonnin ydinlataus noin 400 kilometrin korkeudessa. W49-ydinkärki laukaistiin 9. heinäkuuta 1962 Thor-ohjusta käyttäen. Räjäytys vahingoitti vakavasti useita tietoliikennesatelliitteja, kuten Telstar I:tä. Sen johdosta osa myöhemmin pidettäviksi aiotuista ydinkokeista peruutettiin kokonaan. Tuohon aikaan vasta alettiin käsittämään EMP-pulssivaikutuksen merkitystä. Voimakas sähkömagneettinen pulssi on tuhoisa sähköä käyttäville laitteille.

Useita muita ydinkokeita peruttiin, mutta kuitenkin 400 kilotonnin vahvuiset *Kingfish* (suom. *kuningaskala*) ja *Bluegill Triple Prime* (suom. *isoaurinkoahven*) W50-ydinkärkeä käyttäen toteutettiin. Ydinkoe *Starfish Prime* (suom. *meritähti*) on eräs harvoja, joita on suoritettu avaruudessa. Neuvostoliitto antoi siihen oman vastauksensa varsin pikaisesti. Niin kutsutun *Projekti K:n* puitteissa venäläiset räjäyttivät loka-marraskuussa 1962 viisi ydinlatausta, 60–300 km korkeudessa, näistä kolme 300 kT voimakkuudella. Vuodesta 1963 lukien ei enää sallittu ydinkokeita merialueilla, avaruudessa taikka ilmakehässä. Vain maanalaiset ydinkokeet sallittiin. Fishbowlia edelsi Operaatio Dominic. Sitä seurasi Operaatio Storax, joka oli USA:n ensimmäinen maanalaisten ydinkokeiden suoritussarja: siinä toteutettiin 47 testiä.

Kuva Johnstonin atollisaarelta, jossa avaruusydinkokeen havainnointiin valmisteltuja tutkimusraketteja.
*Bluegill Prime*-ydinkokeen jäljeltä tutkimusraketin osia siivotaan.

Lähteet
-------

* 
* 

### Viitteet

1. ↑   (Arkistoitu – Internet Archive) Viitattu 22.12.2021.
2. ↑   Viitattu 22.12.2021.
3. ↑   Viitattu 22.12.2021.
4. ↑   Viitattu 3.4.2022.
5. ↑   Viitattu 23.3.2022.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Operation Fishbowl 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Operation Storax
**Paralingvistiikka** tai **parakieli** viittaa niihin inhimillisen viestinnän ominaisuuksiin, jotka kulkevat (lähinnä puhutun) kielen mukana mutta joita ei kielitieteellisessä mielessä pidetä kielellisinä eli lingvistisinä, koska ne eivät erota sanojen tai lausumien merkityksiä toisistaan. Yleensä nämä ominaisuudet ovat prosodisia: äänenvoimakkuus, äänenkorkeus, ääniala, äänenväri jne. (sikäli kuin nämä eivät toimi lingvistisesti).

Ominaisuudet, jotka eivät vaadi puhetta lainkaan, katsotaan yleensä **ekstralingvistisiksi**, mutta sellaisiakin näkemyksiä esiintyy, joissa esimerkiksi puhumisen aikaiset ilmeet, käsillä tehtävät eleet ja kehonasennotkin luetaan parakieleen kuuluviksi. Ekstralingvistisiksi eli kielenulkoisiksi mutta viestinnällisiksi ja (yleensä) kulttuurisesti vaihteleviksi ymmärretään kielenulkoiset viestinnän piirteet, jotka eivät ole analysoitavissa kielitieteen termein (ainakaan siinä muodossa kuin kielitiede yleensä ymmärretään). Edellä mainittujen lisäksi näihin kuuluu puhujan ja kuulijan välisen tilan hallinta eli **proksemiikka**.

Yleisemmin parakieleen kuuluviksi luetut ilmiöt ovat kuitenkin sellaisia, jotka jossakin toisessa kielessä saattavat olla lingvistisiä. Esimerkiksi englannissa vokaalin kesto ei vaikuta sanan merkitykseen, toisin kuin suomessa, jossa niin vokaalien kuin konsonanttienkin kvantiteetti erottaa sanan merkityksiä (esim. *tuli* – *tuuli*, *tuli* – *tulli*), mutta vokaalia pidentämällä englanninpuhujakin voi vaikuttaa sanan tulkintaan tai antaa huomaamattaankin kuulijalle tietoa itsestään ja sosiolingvistisestä taustastaan. Tällaiset vihjeet ovat osin kieli- ja kulttuurikohtaisia, osin mahdollisesti universaaleja eli liittyvät ihmiseen eläinlajina. Samoin esimerkiksi *henkäyssointi* on äänihuulten konfiguraatio, jota joissakin (ennen kaikkea Pohjois-Intian indoeurooppalaisissa) kielissä käytetään lingvistisesti erottamaan sanojen merkityksiä toisistaan, mutta englannissa sillä voi paralingvistisesti osoittaa ’syvää tunnetta, seksuaalista himoa’ ja japanissa taas ’kunnioitusta, myöntymystä’.

Lähteet
-------

* Hakulinen, Auli & Ojanen, Jussi 1976: *Kielitieteen ja fonetiikan termistöä*. Suomalaisen Kirjallisuuden Seuran Toimituksia 324. Suomalaisen Kirjallisuuden Seura, Helsinki.

### Viitteet

1. 1 2  Hakulinen & Ojanen 1976, s. v. parakieli
2. ↑  Thibault, Paul J.: The reflexivity of human languaging and Nigel Love’s two orders of language.  *Language Sciences 61*, 2017.
3. ↑  Crystal, David: *A dictionary of linguistics and phonetics (neljäs laitos)*, s. 145. Blackwell, 1997.
4. 1 2  Crystal, David: *The Cambridge encyclopedia of language (toinen laitos)*, s. 171. Cambridge University Press, 1997.
5. ↑  Ladefoged, Peter: *Vowels and consonants: An introduction to the sounds of languages*, s. 123. Blackwell, 2001.
Apollonie Sabatier, Vincent Vidalin maalaus.
Apollonie Sabatier, Auguste Clésingerin veistoksessa *Nainen jota käärme on purrut* vuodelta 1847, nykyään Musée d'Orsay`n kokoelmissa.**Apollonie Sabatier** , syntyjään **Aglaé Joséphine Savatier**, (8. huhtikuuta 1822 Charleville-Mézières- 3. tammikuuta 1890 Neuilly-sur-Seine) oli ranskalainen taiteilijoiden tukija, muusa. boheemi ja kurtisaani. Hän piti taiteellista salonkia, jossa vierailivat monet ajan kuuluisuudet. 

Aglaé Joséphine Savatier syntyi pyykkäri Marguerite Martinin tyttäreksi. Äiti työskenteli kreivi Louis Harmand d'Abancourt taloudessa ja hän oli Aglaén biologinen isä. Kreivi sai järjestettyä asian niin, että kersantti André Savatier meni Aglaén äidin kanssa naimisiin ja tunnusti tytön isyyden. 

Perhe muutti Pariisiin, missä Aglaé pääsi laulajaksi Opéra Garnieriin koulun jälkeen. Hän otti itselleen taiteilijanimen Apollonie ja ryhtyi työskentelemään myös taidemallina. Hän oli mallina skandaalin aiheuttaneessa teoksessa *Nainen jota käärme on purrut*. Teos oli esillä Pariisin salongissa ja sekä malli että kuvanveistäjä tulivat kuuluisiksi. Teoksen osti belgialainen aristokraatti ja liikemies Alfred Mosselman, jonka rakastajatar Apollonia Sabatier oli. hän.

Sabatier emännöi kuuluisaa salonkiaan, jossa kävivät "kaikki". Siellä vierailivat muiden muassa Gustave Flaubert, Charles Baudelaire, Victor Hugo, Alfred de Musset, Judith Gautier ja Hector Berlioz. Hän inspiroi Charles Baudelairea tämä kirjoittaessa teostaan Pahan kukkia ja hänellä oli myös rakkaussuhde Sabatier`n kanssa. Lisäksi hän omisti runojaan Sabatier`lle.  

Salongin pitäminen loppui vuonna 1864. Kun Mosselman kuoli, Sabatier löysi uuden rakastajan, englantilaisen taidekeräilijän, Sir Richard Wallacen. Wallace lahjoitti Pariisiin nimeään kantaneen suihkulähteen. Sabatier kuoli sairastuttuaan influenssaan. 

Sabatier teki taidetta myös itse. Hänen töitään oli esillä Pariisin salongissa ja myös kuuluissassa vaihtoehtosalongissa jonne päätyivät virallisesta salongista hylätyt liian moderneina pidetyt työt.

Viitteet
--------

1. 1 2 3 4 5   (Arkistoitu – Internet Archive)
2. ↑
3. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Ruotsi
* Kreikka
* Alankomaat

 |
|  |
| Muut | 
* RISM
* IdRef

 |

 |

Lisää aiheesta
--------------

*
Maria Kristiinan omakuva
**Maria Kristiina** (13. toukokuuta 1742 Wien − 24. kesäkuuta 1798 Wien) oli Itävallan arkkiherttuatar ja Teschenin herttuatar.

Suku
----

Hän oli Maria Teresian ja Frans I:n viides lapsi. Maria Kristiina oli älykäs, voimakastahtoinen ja taiteellisesti lahjakas. Maria Kristiinalla oli sama syntymäpäivä kuin äidillään ja olikin Maria Teresian suosikkitytär. Veljensä Joosef II:n kanssa Maria Kristiinalla oli huonot välit. Maria Teresian suosikkina hänellä oli vaikutusvaltaa äitiinsä. Hän onnistui muun muassa menemään naimisiin rakkaudesta eikä poliittisista syistä kuten muut sisaruksensa, mikä lisäsi muiden sisarusten jo muutenkin tuntemaa kateutta Maria Kristiinan asemasta.

Avioliitto ja lapset
--------------------

Maria Kristiinan puoliso oli Saksin prinssi Albert, August III:n neljäs poika. Maria Kristiina ja Albert menivät naimisiin huhtikuussa 1766. Koska Albert ei ollut kovin varakas, Maria Teresia antoi Maria Kristiinalle suuret myötäjäiset ja teki Albertista Teschenin herttuan. Heistä tehtäisiin myöhemmin Itävallan alankomaiden hallitsijoita, kun silloinen käskynhaltija Karl Alexander kuolisi. Sillä välin Albert nimitettiin käskynhaltijaksi Unkariin, jotta he pääsisivät usein vierailemaan anoppi Maria Teresian luona. Seuraavana vuonna Maria Kristiina melkein kuoli synnytykseen. Lapsi kuoli, eikä Maria Kristiina saanut enää lapsia. Heidän kasvattipoikansa oli Kaarle, Maria Kristiinan veljenpoika.

Alankomaitten hallitsijat
-------------------------

Käskynhaltija Karl Alexander kuoli vuonna 1780 ja Maria Kristiinasta ja Albertista tuli viimein Itävallan Alankomaiden hallitsijoita. He pitivät hoviaan muun muassa Brysselissä. Ranskan vallankumouksen jälkeen he pakenivat Maria Kristiinan veljen luokse Bonniin. He palasivat takaisin vuonna 1791, kunnes joutuivat lopullisesti pakenemaan vuonna 1792 Ranskan valloitettua Itävallan Alankomaat. Maria Kristiina kuoli Wienissä 1798.

Lähteet
-------

* Antonia Fraser: *Marie Antoinette The Journey*. Anchor Books, 2002. ISBN 0385489498. (englanniksi)

### Viitteet

1. ↑  Fraser, s.23
2. ↑  Fraser, s.159
3. ↑  Fraser, s.26-27
4. ↑  Fraser, s.312
5. ↑  Maria Christine (Marie), Erzherzogin von Österreich


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Yhdysvallat
* Tšekki
* Alankomaat
* Puola
* Vatikaani

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* RISM
* IdRef

 |

 |
**Juhani Jaakko Pakkala** (s. 8. joulukuuta 1945 Ilmajoki) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.

Pakkalan vanhemmat olivat työnjohtaja Pentti Pakkala ja ompelija Siiri Järvenpää. Hänen puolisonsa 1968–1986 oli sairaanhoitaja Irja Kaarina Eskola, toisen kerran Pakkala avioitui 1987 Eija Kaisa Emilia Mäkisen kanssa. Pakkala tuli ylioppilaaksi Ilmajoen yhteiskoulusta 1964 ja valmistui diplomi-insinööriksi Teknillisen korkeakoulun koneenrakennuksen opintosuunnalta 1968.

Hän oli Kone Oy:n suunnittelija Hyvinkäällä 1968–1969 ja Valmetin palveluksessa myynti-insinööri Helsingissä 1970–1973, Rautpohjan tehtaan projekti-insinööri Jyväskylässä 1973–1976, aluemyyntipäällikkö 1976–1978, markkinointipäällikkö 1978–1979 ja myyntipäällikkö 1979–1981, Pansion tehtaan isännöitsijä Turussa 1981–1984 sekä Valmet-Dominion Inc:n toimitusjohtaja Montrealissa Kanadassa 1984–1987 ja Valmet North American johtaja Yhdysvalloissa 1987–1989. Valmet Paperikoneet Oy:n Järvenpään tehtaan jälkikäsittelyryhmän johtaja Pakkala oli 1989–1994, Valmet Inc:n toimitusjohtaja Charlottessa Yhdysvalloissa 1994–1999 ja Valmet Oy:n kuitu- ja paperiteknologian, vuodesta 2001 Metso Paper Oy, toimitusjohtaja Jyväskylässä 1999–2003 ja hallituksen jäsen 1999–2004.

Pakkala oli myös Valmet Canada Inc:n toimitusjohtaja 1995–1999, Valmet NV Inc:n toimitusjohtaja Yhdysvalloissa 1996–1999, Valmet Automation Ltd:n toimitusjohtaja Kanadassa 1998–1999 ja Valmet Automation Inc:n toimitusjohtaja Yhdysvalloissa 1998–1999. Albany International Corporationin hallituksen jäsen ja osakas Pakkala oli 2004–2012. Hänellä oli työuransa aikana lisäksi useita liike-elämän ja muita asiantuntija- ja luottamustehtäviä. Teollisuusneuvoksen arvonimen Pakkala sai 2001.

Lähteet
-------

1. 1 2 3 4  Skippari, Mika: Teollisuusneuvos Juhani Pakkala (19415). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 5.1.2024.
2. ↑  Nimityksiä. Metso-konserni.  *Etelä-Suomen Sanomat*, 25.9.1999, nro 262, s. 11. Kansalliskirjasto. Viitattu 5.1.2024.
**Łódźin itäinen piirikunta** (puol. *powiat łódzki wschodni*) on yksi Łódźin voivodikunnan piirikunnista. Sen väkiluku oli vuoden 2019 lopussa 72 179. Piirikunta on jaettu kuuteen maalaiskuntaan, jotka ovat Andrespol, Brójce, Koluszki, Nowosolna, Rzgów sekä Tuszyn ja niissä on kylien lisäksi kolme kaupunkia; Koluszki, Rzgów ja Tuszyn. Hallintokeskus Łódź muodostaa oman kaupunkipiirikuntansa.

Brzezinyn kaupunkikunta ja Brzezinyn, Dmosinin, Jeżówin sekä Rogówin maalaiskunnat siirrettiin 1. tammikuuta 2002 Łódźin itäisestä piirikunnasta ja niistä muodostui uusi Brzezinyn piirikunta.

Łódźin itäisen piirikunnan pinta-alasta 24,3 prosenttia oli metsän peitossa vuonna 2018.

Łódźin itäisen piirikunnan työttömyysaste oli vuoden 2018 lopussa 6,2 prosenttia.

Piirikunnan väestöpyramidi 2014.
Vuoden 2019 lopussa Łódźin itäisessä piirikunnassa oli 72 179 asukasta, joista 52 prosenttia naispuolisia ja 48 prosenttia miespuolisia. Puolan väestönlaskennassa 2011 väkiluvun laskettiin olevan 68 061 ja sen ennakoidaan vuoteen 2050 mennessä kasvavan 81 140 asukkaaseen. Alle 18-vuotiaat muodostivat vuoden 2019 lopussa 18,8 prosenttia piirikunnan väestöstä, työikäiset 60,1 prosenttia ja eläkeikäiset 21,1 prosenttia väestön keski-iän ollessa 41,6 vuotta. Elävänä syntyneiden määrä oli vuonna 2019 yhteensä 662 lasta.

Lähteet
-------

1. 1 2 3 4 5 6 7 8 9 10  Powiat łódzki wschodni w liczbach *Polska w liczbach*. Viitattu 31.10.2020. (puolaksi)
2. ↑  Andrzej Opala – starosta kadencji 2018–2023 w: powiat łódzki wschodni *PortalSamorządowy*. Viitattu 31.10.2020. (puolaksi)
3. 1 2  Territorial units (Territorial units layout-pudotusvalikosta valittaessa vaihtoehto "Administrative units", sitten alle avautuvasta luettelosta kohta "Łódzkie") Puolan tilastokeskus. Viitattu 31.10.2020. (puolaksi, englanniksi)
4. ↑  Łódź *Polska – Portal Informacyjny*. Viitattu 31.10.2020. (puolaksi)
5. ↑  Powiat łódzki wschodni (PDF) Łódźin tilastokeskus.  Arkistoitu 26.11.2018. Viitattu 31.10.2020. (puolaksi)
6. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö. Viitattu 31.10.2020. (puolaksi)

Łódźin voivodikunnan lippu.Łódźin voivodikunta
**Pääkaupunki: Łódź**   

Aleksandrów Łódzki | Bełchatów | Biała Rawska | Błaszki | Brzeziny | Drzewica | Działoszyn | Głowno | Kamieńsk | Koluszki | Konstantynów Łódzki | Krośniewice | Kutno | Łask | Łęczyca | Łódź | Łowicz | Opoczno | Ozorków | Pabianice | Pajęczno | Piotrków Trybunalski | Poddębice | Przedbórz | Radomsko | Rawa Mazowiecka | Rzgów | Sieradz | Skierniewice | Stryków | Sulejów | Szadek | Tomaszów Mazowiecki | Tuszyn | Uniejów | Warta | Wieluń | Wieruszów | Zduńska Wola | Zelów | Zgierz | Złoczew | Żychlin

**Piirikunnat**   

Bełchatów | Brzeziny | Kutno | Łask | Łęczyca | Łowicz | Itäinen Łódź | Opoczno | Pabianice | Pajęczno | Piotrków | Poddębice | Radomsko | Rawa | Sieradz | Skierniewice | Tomaszów | Wieluń | Wieruszów | Zduńska Wola | Zgierz

**Kaupunkipiirikunnat**   

Łódź | Piotrków Trybunalski | Skierniewice
**Isänmaan tähden** on kirjailija Jalmari Finnen vuonna 1926 ilmestynyt isänmaallinen näytelmä. Hän tosin kirjoitti näytelmän jo 1920-luvun alkupuolella. Julkaisuaikaan Finne toimi Viipurin teatterin johtajana. 

*Isänmaan tähden* käsittelee vakoilua ja pohtii hyvän ja pahan teemoja, oikeudenmukaisuutta, kunniaa ja laillisuutta. Näytelmän päähenkilö on suoraselkäinen ja ehdottoman rehellinen majuri Urho Talola, ja tämän esikuvana toimi hänen hyvä ystävänsä, sen aikainen kapteeni (myöh. jalkaväenkenraali) Kustaa Tapola. Finne arvosti ystäväänsä suuresti ja piti häntä sitkeänä ja temperamenttisena ihmisenä. Näytelmän tuomarin henkilökuvan Finne puolestaan rakensi itseään koskevien pohdintojen mukaan.

Finne oli käsialatutkijana joutunut avustamaan useissa vakoilu- ja maanpetosasioissa. Postuumina julkaistussa elämäkerrassaan *Ihmeellinen seikkailu* hän kertoo näytelmän syntyneen "sielullisen hädän pakosta", sillä hänelle oli välttämätöntä purkaa katkeruutensa yhteiskunnallista välinpitämättömyyttä kohtaan vapautuakseen ahdistuksestaan.

Näytelmä esitettiin ainakin vuonna 1930 Tampereella ja Helsingissä Ruotsalaisessa teatterissa. Silloin sitä pidettiin jopa paljon ajankohtaisempana kuin alkuperäiseen ilmestymisaikaansa vuonna 1926, kuten käy ilmi Finnen Tapolalle vuonna 1933 lähettämästä kirjeestä.

Näytelmän loppukohtaus
----------------------

Elämäkerrassaan Finne mainitsee, että näytelmällä oli kiire valmistua, sillä näyttelijöiden osia valmisteltiin jo kirjoitusprosessin aikana. Hänen kertomansa mukaan loppukohtauksen kirjoituksen aikana Tapola oli paikan päällä. Tapola suuttui ja haukkui koko juonen, koska hän piti Finnen suunnittelemaa loppua epäsotilaallisena. Finne otti tilanteen huumorilla ja totesi, että koska näytelmän päähenkilötkin perustuivat heihin, voisi loppukohtaus yhtä hyvin olla sama kuin heidän juuri käymänsä keskustelu. Lopun dialogista tulikin lopulta naseva siksi, koska se oli käydyn keskustelun lyhennelmä. Samasta syystä myös majuri on kuvattu kohtauksessa olevan ehdottoman oikeassa.

> »**Tuomari**: Unohdatte millainen valtakirja minulla on. Olen lähetetty tänne juuri tätä asiaa tutkimaan. Jos annan selityksen, että hän on esimerkiksi itse surmannut itsensä, niin se riittää. Sen täytyy riittää.  
> 
> 
> 
> **Majuri**: Mutta sehän ei olisi totta.  
> 
> **Tuomari**: Ei, mutta se olisi keino, jonka kautta te tulisitte pelastetuksi. Ei valtio voi asettaa vakoojaa saman lain suojaan kuin se asettaa muut.  
> 
> **Majuri**: Lain täytyy olla samanlainen kaikille.  
> 
> **Tuomari**: Vakooja on jo itse asettanut itsensä lain ulkopuolelle. Jättäkää asia minun huostaani, minä järjestän sen.  
> 
> 
> 
> **Majuri**: Sitä en voi sallia. Minä en voi olla tässä asiassa oma tuomarini. Minulla ei ole oikeutta järjestää tätä asiaa teidän kanssanne. Upseerina on minun velvollisuuteni ilmoittaa divisioonan komentajalle, mitä asunnossani on tapahtunut ja että odotan täällä hänen määräyksiään.»   
> (Näytelmän loppukohtauksen keskustelu)
> 
>

Lähteet
-------

* Tapola, Päivi: *Ajan paino : Jalkaväenkenraali K. A. Tapolan elämä*. Helsinki: Tammi, 2004. ISBN 951-31-3037-1.
**PlayStation Move Heroes** on Nihilistic Softwaren kehittämä ja Sony Computer Entertainment American julkaisema toimintaseikkailupeli. Peli julkaistiin maaliskuussa 2011 PlayStation 3:lle. *Move Heroes* on cross-over-peli, jossa esiintyvät *Ratchet & Clank*, *Jak and Daxter* ja *Sly Cooper* -pelien sankarit ja apurit. Pelissä käytetään PlayStation Move -ohjaimia pelaamiseen. Peli on dubattu suomeksi. Pelin pelattavia hahmoja ovat Ratchet, Clank, Jak, Daxter, Sly ja Bentley.

Juoni
-----

Ratchet ja Clank ovat Metropoliksessa tuhoamassa kaupungissa riehuvaa robottia, kunnes aika pysähtyy ja sankarit imeytyvät madonreikään. Samaan aikaan Jak ja Daxter ovat Haven Cityssä törmäämässä hallinnasta poistetun ilma-auton kyydissä kuolemaansa. Myös siellä aika pysähtyy ja sankarit päätyvät madonreikään, kuten myös Sly ja Bentley Pariisissa yrittäessään vapauttaa Murraytä telkien takaa. Sankarit ja apurit huomaavat joutuneensa toiseen maailmaan, jossa kaksi olentoa, Gleeber ja Lunk, ovat järjestäneet ensimmäiset maailmojenväliset sankariturnajaiset. Kolmen sankariduon täytyy kilpailla toisiaan vastaan erilaisissa haasteissa päästessään takaisin omiin maailmoihinsa.

Äänirooleissa
-------------

### Englanninkieliset (alkuperäiset)

|  |  |  |
| --- | --- | --- |
|  James Arnold Taylor  | … |  Ratchet
  |
|  David Kaye  | … |  Clank
  |
|  Mike Erwin  | … |  Jak
  |
|  Max Casella  | … |  Daxter
  |
|  Kevin Miller  | … |  Sly
  |
|  Matt Olsen  | … |  Bentley
  |
|  Roger Craig Smith  | … |  Gleeber
  |
|  Richard Horvitz  | … |  Lunk
  |
|  Chris Murphy  | … |  Murray
  |

### Suomenkieliset

|  |  |  |
| --- | --- | --- |
|  Markus Blom  | … |  Ratchet
  |
|  Joonathan Kettunen  | … |  Jak
  |
|  Jari Salo  | … |  Sly, Gleeber
  |
|  Arto Nieminen  | … |  Clank
  |
|  Bruno Lähteenmäki  | … |  Daxter, Murray
  |
|  Joonas Suominen  | … |  Bentley
  |
|  Antti Jaakola  | … |  Lunk
  |

Aiheesta muualla
----------------

* *PlayStation Move Heroes* MobyGamesissa (englanniksi)
**Eino Väntsi** (1914–1997) oli talollisenpoika ja suomalainen harrastaja-arkeologi.

Väntsi kirjoitti toukokuun lopulla 1931 Kansallismuseoon kirjeen kotoaan Johanneksen Kaijalan kylästä. Kirjeessä oli näytteeksi joitakin saviastioiden paloja, jotka Väntsi oli löytänyt kotitalonsa puutarhasta. Väntsi on jälkikäteen myöntänyt nähneensä unta siitä, että kotitalon keskimmäisen ikkunan alle omenapuun istuttamista varten lyödyn seipään kohdalla maan sisällä oli merkillisiä saviruukun kappaleita. Heti herättyään Väntsi oli mennyt lapioimaan kyseistä kohtaa ja löytänyt ruukunpalaset.

Helsingistä lähti pian vastauskirje Johannekseen. Arkeologi Sakari Pälsi kävi toteamassa löytöpaikan, ja sen johdosta kampakeramiikan kauteen erikoistunut arkeologi Aarne Äyräpää nimitettiin Väntsin tilalla järjestettyjen ensimmäisten kaivausten esimieheksi. Arkeologit saapuivat Väntsin tilalle syyskuussa 1931. Äyräpään ja hänen ryhmänsä kanssa työskennellyt Väntsi oli kiinnostunut arkeologin työstä ja oppi nopeasti tunnistamaan tavallisimmat löydöt. Lähtiessään Johanneksesta Äyräpää valtuutti Väntsin tarkastamaan kaivausten aikana saamansa vihjeen toisesta löytöpaikasta samassa kylässä. Myöhemmin myös August Paakkasen talon Myllykankaalle tehdyistä koekuopista oli löytynyt kivi-iskoksia ja keramiikan palasia. Kansallismuseon löytöluetteloon on kirjattu useita Väntsin lähetyksiä. 

Arkeologisesti 1930-luvun loppu oli Johanneksessa aktiivista aikaa. Sakari Pälsi teki kaivauksia Kaijalan ja Rokkalan kylissä, Esko Sarasmo Rokkalassa. Eino Väntsi oli tuolloin sotaväessä eikä voinut osallistua. Sukulaiset ja kyläläiset tiesivät kuitenkin hänen harrastuksistaan, joten hänelle kerrottiin alueen löydöistä. 

Väntsi kävi myöhemmin useaan otteeseen Karjalassa entisellä kotiseudullaan.

Lähteet
-------

1. ↑  Marjatta Haltia ym. *Kaijala, Kylä Karjalassa Viipurin läänin Johanneksen pitäjässä*, Tema-Team 2000 ISBN 952-91-2757-X *lähde tarkemmin?*
**Windir** (suomeksi "soturi") oli black metal -yhtye Sogndalista, Norjasta. Yhtye yhdisteli musiikissaan black metallia, folk-musiikkia ja paikallista mytologiaa. Yhtye perustettiin vuonna 1994, ja sen ensimmäinen albumi *Sóknarldalr* julkaistiin vuonna 1997. Yhtye oli alun perin multi-instrumentalistin ja laulaja Terje "Valfar" Bakkenin sooloprojekti, mutta laajeni täyteen kokoonpanoon albumin *Arntor* jälkeen.

Windir tuotti neljä studioalbumia kymmenvuotisen taipaleensa aikana. Yhtye hajosi Valfarin kuoltua hypotermiaan eksyttyään lumimyrskyssä vuonna 2004.*lähde?* Windir inspiroi useita paikallisia yhtyeitä Sognin ja Fjordanen läänissä ja joiden kokoonpanoissa on entisiä Windirin jäseniä. Näitä yhtyeitä ovat Vreid, Cor Scorpii, Mistur, Sigtyr ja Feigd. Niiden musiikista käytetään yhteisesti nimitystä Sognametal.

Viimeinen tunnettu kokoonpano
-----------------------------

* Valfar – haitari, laulu (1994–2004), bassokitara, kitara, kosketinsoitin (1994–1999)
* Steingrim – rummut (1994–2004)
* Hvàll – bassokitara (2001–2004)
* Sture – kitara (2001–2004)
* Strom – kitara (2001–2004)
* Righ – kosketinsoitin (2001–2004)

### Entiset jäsenet

* Invictus – bassokitara (sessio)
* Sorg – kitara (1994–1996)

Diskografia
-----------

### Demoalbumit

* Sogneriket (1994)
* Det Gamle riket (1995)

### Studioalbumit

* *Sóknardalr*  (1997, Head Not Found)
* *Arntor*  (1999, Head Not Found)
* *1184*  (2001, Head Not Found)
* *Likferd*  (2003, Head Not Found)

### Kokoelma-albumit

* *Valfar, ein Windir*  (2004, Tabu Recordings)

### DVD:t

* *SognaMetal*  (2005, Tabu Recordings)

Aiheesta muualla
----------------

* Yhtyeen kotisivu (Arkistoitu – Internet Archive)
* Windir Encyclopaedia Metallumissa (englanniksi)
**MIAU** on suomalainen vuonna 2010 perustettu rockyhtye, joka yhdistelee musiikissaan vaikutteita punkista, garage rockista, popista ja dancesta. Yhtyeen muodostavat Susanna Tikkanen, Anu Kaukola ja Henna Juvonen. MIAU teki ensimmäisen levytyksensä vuoden 2012 keväällä Konkurssi Records -levy-yhtiölle nimikko-EP:n muodossa. Saman vuoden kesällä yhtye voitti ensimmäisen koskaan järjestetyn Suomen Red Bull Garage -bändikilpailun.

MIAU oli viimeiseksi jääneen City-lehden kannessa 6/2012.

Yhtye sijoittui kolmanneksi Ylen järjestämässä vuoden 2014 Uuden Musiikin Kilpailussa, jossa etsittiin Suomen edustajaa Kööpenhaminassa pidettävään kevään 2014 Eurovision laulukilpailuun. MIAU julkaisi Trinity -debyyttialbuminsa vuonna 2014 Konkurssi Recordsin kautta. Levyn tuotti Erno Laitinen.

Jäsenet
-------

* Henna Juvonen - kitara, laulu
* Anu Kaukola - rummut, laulu
* Susanna Tikkanen - basso, laulu

Julkaisut
---------

### Singlet

* Nightwalkers (2012)
* Yes Means No (2013)
* Pet Sematary (2013)
* God/Drug (2014)
* Enemies (2014)
* War of Hearts (2014)

### EP:t

* MIAU (EP) 2012

### Albumit

* Trinity (2014)
* Trinity (Instrumental) (2014)

Musiikkivideot
--------------

* Nightwalkers (2012)
* Yes Means No (2013)
* God/Drug (2014)
* War of Hearts (2014)

Lähteet
-------

1. ↑  Kovan luokan bändit tykittävät Red Bull Garagessa *redbull.fi*.  11.7.2012. Red Bull Finland Oy. Viitattu 22.1.2014. (suomeksi)
2. ↑  MIAU - kissojen päivät *city.fi*.  2.7.2012. City Digital Oy. Viitattu 22.1.2014. (suomeksi)
3. ↑  Uuden Musiikin Kilpailu 2014 Ylen sivustolla *yle.fi*.
4. ↑  Erno Laitinen – syöttiä onnistumisille | Riffi *www.riffi.fi*. Viitattu 27.4.2017.

Aiheesta muualla
----------------

* Yhtyeen kotisivut (Arkistoitu – Internet Archive)
**Oscar dos Santos Emboaba Júnior**, joka tunnetaan paremmin nimellä **Oscar** (s. 9. syyskuuta 1991 Americana, São Paulon osavaltio, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa kiinalaisjoukkue Shanghai SIPG:tä.

Oscar käyttää Adidaksen *Predator LZ*-jalkapallokenkiä.

Seuraura
--------

Oscar syntyi Americanassa, jossa aloitti jalkapalloilun União Barbarensen junioriakatemiassa. Hän vakuutti jo varhaisella iällä kykyjenetsijät ja liittyi suurseura São Paulo FC:hen 13-vuotiaana vuonna 2004. Hän teki ammattilaisdebyyttinsä vuonna 2008 ja pelasi seuraavana vuonna 11 ottelua edustusjoukkueessa vain 17-vuotiaana.

Oscar siirtyi Kiinaa edeltävään seuraansa Chelseaan brasilialaisesta Internacionalista, jossa hän löi itsensä läpi. Chelseassa hän pelasi vuosina 2012–2016 tehden 203:ssa ottelussaan 38 maalia.

Yksityiselämä
-------------

Oscar meni naimisiin lapsuuden tuttunsa Ludmilan kanssa joulukuussa vuonna 2011. Parilla on yksi tytär, Jùlia, joka syntyi 5. heinäkuuta 2014. Oscarilla on kaksi siskoa, Danielle ja Gabrielle. Oscar on katolilainen ja rukoilee aina ennen ottelua rentoutuakseen ja saadakseen itsevarmuutta pelaamiseen.

Lähteet
-------

* Oscar Transfermarkt-sivustolla (englanniksi)
* Oscar National Football Teams -sivustolla (englanniksi)

### Viitteet

1. ↑  Jättikauppa: Chelsea myy brassitähden Kiinaan – siirtosumma 70 miljoonaa euroa *Ilta-Sanomat*.  23.12.2016. Viitattu 25.12.2016.

Aiheesta muualla
----------------

* Kuvia tai muita tiedostoja aiheesta **Oscar (jalkapalloilija)** Wikimedia Commonsissa

  

Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes

Brasilian joukkue – Maanosaliittojen cup 2013
1 Jefferson |
2 Alves |
3 Silva |
4 David Luiz |
5 Fernando |
6 Marcelo |
7 Lucas |
8 Hernanes |
9 Fred |
10 Neymar |
11 Oscar |
12 Júlio César |
13 Dante |
14 Filipe Luís |
15 Jean |
16 Réver |
17 Luiz Gustavo |
18 Paulinho |
19 Hulk |
20 Bernard |
21 Jô |
22 Cavalieri |
23 Jádson |
Valmentaja Scolari

Brasilian joukkue – Jalkapallon MM-kilpailut 2014
1 Jefferson |
2 Alves |
3 Silva |
4 David Luiz |
5 Fernandinho |
6 Marcelo |
7 Hulk |
8 Paulinho |
9 Fred |
10 Neymar |
11 Oscar |
12 Júlio César |
13 Dante |
14 Maxwell |
15 Henrique |
16 Ramires |
17 Luiz Gustavo |
18 Hernanes |
19 Willian |
20 Bernard |
21 Jô |
22 Victor |
23 Maicon |
Valmentaja Scolari



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**Charlton Kenneth Jeffrey Howard** (s. 17. elokuuta 2003), taiteilijanimeltään **The Kid Laroi**, on australialainen rap-artisti- ja laulaja-lauluntekijä.

Howard syntyi Sydneyssä, ja sai kiinnostuksensa hip hop- ja R&B-musiikkiin äidiltään. Howard alkoi esiintyä 13-vuotiaana, ja julkaisi ensimmäisen EP-levynsä 14-vuotiaana vuonna 2018. Samana vuonna hän menestyi Triple-J Unearthed -kilpailun finalistina saaden kansallista huomiota. Hän solmi levytyssopimuksen Columbia Recordsin ja Grade A Productionsin kanssa vuonna 2019.

Howard nousi alun perin suosioon osittain Juice Wrldin ansiosta, joka ohjasi häntä rap-kiertueella ja myöhemmin tehden hänen kanssaan yhteistyötä.

Howard julkaisi ensimmäisen mixtapensa *F\*ck Love* heinäkuussa 2020. Sen kappaleista "Without You" ja Justin Bieberin kanssa tehty "Stay" nousivat yhdysvaltalaisella Billboard Hot 100 -singlelistalla kymmenen myydyimmän singlen joukkoon. Elokuussa 2021 mixtape saavutti Yhdysvaltain albumilistan ensimmäisen sijan.

Diskografia
-----------

### Mixtapet

* *F\*ck Love* (2020)

### EP:t

* *14 with a Dream* (2018)

Lähteet
-------

1. ↑  Twitter: "My bday is actually on the 17th da Internet is a lie *mobile.twitter.com*. Viitattu 22.6.2021. (englanniksi)
2. 1 2 3  Monger, Timothy: Artist Biography – The Kid Laroi *AllMusic*. Viitattu 12.9.2021. (englanniksi)
3. ↑  Caulfield, Keith: The Kid Laroi’s ‘F\*ck Love’ Jumps to No. 1 on Billboard 200 Albums Chart *Billboard*.  1.8.2021. Viitattu 12.9.2021. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* Grammy Awards
* MusicBrainz

 |

 |
**Sergio Luis Henao Montoya** (s. 10. joulukuuta 1987 Rionegro, Antioquia) on kolumbialainen maantiepyöräilijä, ajajatyypiltään mäkimies ja yleisajaja. Hän aloitti ammattilaisuransa kolumbialaisissa joukkueissa. Vuosina 2012−2018 hän edusti Team Skyta, 2019–2020 UAE Team Emiratesia, vuonna 2021 Team Qhubeka Assosia, 2023 Denver Disruptorsia ja vuodesta 2024 alkaen Nu Colombia Ciclismo -joukkuetta. Hän voitti Pariisi–Nizza-ajon 2017 kokonaiskilpailun kahden sekunnin erolla Alberto Contadoriin.

Saavutuksia
-----------

Lähteet: Cycling Archives, Pro Cycling Stats

2007
Clasico Ciclistico Banfoandes, kokonaiskilpailun sekä 4. ja 6. etapin voitto
2008
Kolumbian ympäriajo, alle 23-v. kokonaiskilpailun sekä 2. ja 5. etapin voitto
2009
GP du Portugal, kokonaiskilpailun ja 3. etapin voitto
Cinturón a Mallorca, kokonaiskilpailun ja 4. etapin voitto
Coupe des nations Ville Saguenay, alle 23-v. 3. etapin voitto
2010
Etelä-Amerikan kisat, pronssia maantieajossa
Vuelta a Antioquia, 3. etapin voitto
Kolumbian ympäriajo, kokonaiskilpailun sekä 4. ja 10. etapin voitto
Clásico RCN, kokonaiskilpailussa toinen, 7. etapin voitto
2011
Vuelta a Antioquia, 2. etapin voitto
Tour of Utah, kokonaiskilpailussa toinen, prologin ja 5. etapin voitto
Clásico RCN, 2. etapin voitto
2012
Italian ympäriajo, kokonaiskilpailussa yhdeksäs, nuorten kilpailussa toinen
Puolan ympäriajo, kokonaiskilpailussa kolmas
Olympialaiset, maantieajossa 16:s
Vuelta a Burgos, kokonaiskilpailussa toinen
Espanjan ympäriajo, kokonaiskilpailussa 14:s, 17. etapilla kolmas
MM-kilpailut, maantieajossa yhdeksäs
Lombardian ympäriajo, viides
2013
Volta ao Algarve, 3. etapin voitto
Baskimaan ympäriajo, kokonaiskilpailussa kolmas, 3. etapin voitto
Amstel Gold Race, kuudes
La Flèche Wallonne, toinen
Italian ympäriajo, kokonaiskilpailussa 16:s
Puolan ympäriajo, kokonaiskilpailussa viides
MM-kilpailut, maantieajossa 15:s
2015
Baskimaan ympäriajo, kokonaiskilpailussa toinen
Liège–Bastogne–Liège, seitsemäs
Kalifornian ympäriajo, kokonaiskilpailussa kolmas
Puolan ympäriajo, 6. etapin voitto
2016
Tour Down Under, kokonaiskilpailussa kolmas, mäkikirikilpailun voitto
Pariisi–Nizza, kokonaiskilpailussa kuudes
Baskimaan ympäriajo, kokonaiskilpailussa toinen, pistekilpailun voitto
Ranskan ympäriajo, kokonaiskilpailussa 12:s
2017
Maantieajon Kolumbian-mestaruus
Pariisi–Nizza, kokonaiskilpailun voitto
Amstel Gold Race, kuudes
La Flèche Wallonne, neljäs
2018
Maantieajon Kolumbian-mestaruus
Italian ympäriajo, kokonaiskilpailussa 13:s
2020
Espanjan ympäriajo, kokonaiskilpailussa 15:s

Lähteet
-------

1. 1 2 3  Sergio Henao *cyclingbase.com*.  Arkistoitu 15.4.2015. Viitattu 26.4.2015. (ranskaksi)
2. 1 2  Sergio Luis Henao Montoya *cyclingarchives.com*. Viitattu 29.1.2021. (englanniksi)
3. 1 2  Sergio Luis Henao *procyclingstats.com*. Viitattu 10.1.2024. (englanniksi)
4. ↑  Henao wins Paris-Nice as Contador comes up just short *cyclingnews.com*.  12.3.2017. Viitattu 12.3.2017. (englanniksi)
**Kolumbiaaninen vaihto** tarkoittaa uudella ajalla tapahtunutta kasvi- ja eläinlajien mannertenvälistä siirtymistä Uuden ja Vanhan maailman välillä sekä siihen liittyneitä massiivisia ekologian, maatalouden ja kulttuurin muutoksia – erityisesti viljelykasvien, karjan, ihmisten (orjat mukaan lukien) ja tartuntatautien siirtymisestä seuranneita muutoksia. Nämä muutokset johtivat ekologiseen ja kulttuurivallankumoukseen niin Amerikassa kuin Euroopassa. Uusi yhteyksien aika alkoi vuonna 1492 Kristoffer Kolumbuksen ensimmäisestä purjehduksesta Amerikkaan, mistä juontuu nimitys "kolumbiaaninen".

Esimerkkejä
-----------

Kasvien ja eläinten kahvi Amerikasta Eurooppaan

```
mannertenvälinen siirtyminen muutti niin eurooppalaisten, amerikkalaisten, afrikkalaisten kuin aasialaistenkin elämäntapoja. Aikaisemmin tuntemattomista elintarvikkeista tuli nopeasti perusruokaa ja uusilla alueilla alettiin harjoittaa maataloutta. Esimerkiksi ennen vuotta 1492 perunaa ei tunnettu Etelä-Amerikan ulkopuolella, mutta 1840-luvulla Irlantia kohtasi vakava nälänhäta perunasatoon iskeneen perunaruton vuoksi. Eurooppalaisten ensimmäinen Uuteen maailmaan tuoma eläin, hevonen, muutti Suurten tasankojen intiaaniheimojen elämää pysyvästi ja mahdollisti elintavan muutoksen biisoninmetsästykseen perustuvaan nomadismiin. Tomaattikastikkeesta, joka tehdään amerikkalaisperäisestä kasvista, tuli Italian symboli ja afrikkalaisperäisestä kahvista ja aasialaisperäisestä sokeriruo’osta tuli Latinalaisen Amerikan plantaasien pääasiallisia viljelykasveja.
```

Ennen kolumbiaanista vaihtoa Floridassa ei ollut appelsiineja, Ecuadorissa banaaneja, paprikaa Unkarissa, kesäkurpitsaa Italiassa, ananasta Havaijilla, maniokkia ja bataattia Afrikassa, nautoja Texasissa, chiliä Thaimaassa, tupakkaa Ranskassa eikä suklaata Sveitsissä. Eurooppalaiset toivat Amerikkaan voikukankin.

Ennen pysyvien yhteyksien syntymistä kahden pallonpuoliskon välille kotieläinten ja tartuntatautien lukumäärä oli suurempi Vanhassa maailmassa kuin Uudessa. Vanhan maailman tautien ja erityisesti isorokon siirtyminen koitui tuhoisaksi Amerikan intiaaneille.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Échange colombien
**Le Monde** on ranskalainen, päivittäin ilmestyvä maltillinen vasemmistolainen sanomalehti, jota painetaan Pariisissa. Lehteä pidetään Ranskan vaikutusvaltaisimpana sanomalehtenä, ja se on yleisesti arvostettu myös ulkomailla.

Vuonna 2021 lehden levikki oli 458 611, mikä teki siitä Ranskan luetuimman lehden.

Historia
--------

Ensimmäinen numero ilmestyi 19. joulukuuta 1944. Lehden perusti Hubert Beuve-Méry kenraali Charles de Gaullen pyynnöstä saksalaisten vetäydyttyä Pariisista. Aloittaakseen lehden tekemisen Beuve-Méry esitti ehdoksi täydellisen toimituksellisen itsenäisyyden. Lehti korvasi sanomalehti *Le Tempsin* jonka tyyliasun ja formaatin se omaksui. Vuodesta 1985 lehden etusivua on koristanut karikatyyri, jonka on useimmiten piirtänyt pilapiirtäjä Plantu, kunnes tämä jäi eläkkeelle vuonna 2021.

Vuonna 2003 kirja *Le Monden piilotetut kasvot* (*La face cachée du Monde*) väitti, että päätoimittaja Jean-Marie Colombani ja muut lehden johtohenkilöt olisivat muun muassa osoittaneet poliittista puolueellisuutta ja sotkeutuneet taloudellisiin kähmintöihin, jotka vaaransivat lehden itsenäisyyden. Nämä syytökset ovat yhä ristiriitaisia ja näyttämättä toteen.*lähde?*

Omistus
-------

Le Monden on perustamisesta lähtien omistanut Groupe Le Monde, josta lehden työntekijät omistavat 53 %. Lopun omistavat Danone, BNP Paribas -pankki ja miljardööri François Pinault. Enemmistöomistus siirtyi kesällä 2010 ranskalaiselle sijoittajaryhmälle, johon kuuluvat pankkiiri ja Les Inrockuptibles lehden kustantaja Matthieu Pigasse, internetoperaattori Freen perustaja Xavier Niel ja Yves Saint-Laurent -muotitalon toinen perustaja Pierre Bérgé. Pigasse on lähellä sosialistipuoluetta ja on toiminut kansainvälisen valuuttarahaston johtajan Dominique Strauss-Kahnin neuvoantajana. Toimittajille jää veto-oikeus päätoimittajanvalinnassa, ja osaomistuksen kautta toimittajilla on valtaa myös merkittävissä talousasioissa. Oikeistolainen presidentti Nicolas Sarkozy yritti puuttua kauppaan uhkaamalla lopettaa lainatakuun, jos kauppa tehdään Pigassen ryhmän kanssa.

Katso myös
----------

* Libération
* Le Figaro
* L'Humanité
* Le Monde diplomatique

Lähteet
-------

1. ↑  The French press - daily and weekly news media *about-france.com*. Viitattu 13.4.2022.
2. ↑  Presse Quotidienne Nationale *acpm.fr*.  2022. Viitattu 1.11.2022. (ranskaksi)
3. ↑  Le Monde | French newspaper *Encyclopædia Britannica*.  2022. Viitattu 13.4.2022. (englanniksi)
4. ↑  French cartoonist Plantu retires after 49 years at Le Monde *The Connexion*.  31.3.2021. Viitattu 1.11.2022. (englanniksi)
5. ↑  Heli Suominen, Le Monde- lehti päätymässä muotitalon perustajan ja internetyrittäjän käsiin. Helsingin Sanomat 29.6.2010 sivu A 17

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Le Monde**.
* Le Monde
**Mikko Tarmia** (s. 1978) on suomalainen videopelimusiikin säveltäjä. Hän on säveltänyt musiikkia Codeblender Softwaren, Frictional Gamesin ja Wolfire Gamesin videopeleihin. Hän on myös perustanut itsenäisen levy-yhtiön The Sound of Fictionin.

Vuosina 2002–2005 Tarmia sävelsi musiikin neljään Codeblender Softwaren videopeliin. Hänet tunnetaan parhaiten sävellyksistään pelisarjaan *Penumbra*, jonka musiikista hänen levy-yhtiönsä julkaisi soundtrackin tammikuussa 2010. Tarmia on myös säveltänyt musiikin *Amnesia: The Dark Descent* videopeliin ja sen jatko-osaan *Amnesia: Rebirth*. Hän työskenteli Wolfire Gamesin *Overgrowthin* sekä Frictional Gamesin *Soman* parissa.

Videopelisävellykset
--------------------

* *DeepTrouble* (2002)
* *Epsilon Tahari: Reign of the Machines* (2003)
* *Rally Shift* (2004)
* *Deep Trouble 2* (2005)
* *Penumbra: Overture* (2007)
* *Penumbra: Black Plague* (2008)
* *Penumbra: Requiem* (2008)
* *Amnesia: The Dark Descent* (2010)
* *Soma* (2015)
* *Overgrowth* (2017)
* *Amnesia: Rebirth* (2020)

Lähteet
-------

1. ↑   (Arkistoitu – Internet Archive)

Aiheesta muualla
----------------

* Viralliset sivut (englanniksi)
* Mikko Tarmia VGMdb-sivustolla (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Mikko Tarmia 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Rémy Di Grégorio** (s. 31. heinäkuuta 1985 Marseille) on ranskalainen maantiepyöräilijä, ajajatyypiltään mäkimies. Hän aloitti ammattilaisuransa vuonna 2005 Française des Jeux -tallissa, josta siirtyi Astana Teamiin kauden 2011 alusta. Kaudella 2012 hän edusti Cofidis-joukkuetta, 2013 Martigues Sport Cyclismeä ja vuodesta 2014 ranskalaistallia, nykyiseltä nimeltään Delko–Marseille Provence-KTM.

Di Grégorio voitti aika-ajon junioreiden Ranskan-mestaruuden 2003 ja Tour de l'Avenir -kilpailun kahdeksannen etapin 2006. Hän voitti mäkikirikilpailun Critérium du Dauphiné Libéréssä 2007. Espanjan ympäriajossa 2010 hän sijoittui 19:nneksi. Pariisi–Nizza-ajossa 2011 hän voitti seitsemännen etapin. Hän voitti kolmannen etapin Vuelta a Asturias -kilpailussa 2012.

Poliisi pidätti Di Grégorion Ranskan ympäriajon 2012 välipäivänä löydettyään häneen yhdistetystä autosta dopingepäilyitä herättäneitä tuotteita. Hovioikeus kumosi hänen saamansa kilpailukiellon huhtikuussa 2013 tuotteiden osoittauduttua vitamiineiksi.

Di Grégorio voitti Bulgarian ympäriajon kokonaiskilpailun ja kolmannen etapin 2013. Hän voitti Taiwanin ympäriajon kokonaiskilpailun ja Tour Alsacen mäkikirikilpailun 2014. Hän voitti 2016 mäkikirikilpailut Tour Cycliste International La Provencessa ja Critérium Internationalissa. Vuonna 2018 hän voitti Etoile de Bessègesin mäkikirikilpailun ja Tour Cycliste International La Provence -kilpailun toisen etapin.

Lähteet
-------

1. 1 2 3  Rémy Di Gregorio *cyclingbase.com*.  Arkistoitu 2.4.2015. Viitattu 30.3.2015. (englanniksi)
2. 1 2 3 4  Rémy Di Grégorio *cyclingarchives.com*. Viitattu 30.3.2015. (englanniksi)
3. ↑  Results Vuelta a España (ESP/HIS) - 2010 UCI. Viitattu 20.3.2012. (englanniksi)
4. ↑  SANCTIONS, PERIOD OF INELIGIBILITY, DISQUALIFICATION *uci.ch*. Viitattu 20.3.2012. (englanniksi)
5. ↑  Di Gregorio cleared to race and threatens to sue Cofidis *cyclingnews.com*.  9.4.2013. Viitattu 30.4.2013. (englanniksi)
6. ↑  Rémy Di Grégorio *procyclingstats.com*. Viitattu 27.2.2018. (englanniksi)
**Sanna Suutari** (s. 1977) on suomalainen malli ja julkisuuden henkilö. 

Suutari nousi julkisuuteen 1990-luvun puolivälissä esiinnyttyään julkisuudessa Formula 1 -kilpa-autoilijan Mika Häkkisen seurustelukumppanina. Suutari valittiin vuonna 1997 *7 päivää* -lehden tähtityttökisan voittajaksi ja vuonna 1998 Suomen turhimmaksi julkkikseksi. Suutari on esiintynyt Yle TV2:n *Silminnäkijä*-sarjan jaksossa *Sanna Suutari Show - the story of a wanna-be celebrity*. Myöhemmin hän laitatti silikonit Tallinnassa ja esiintyi Gonzo TV:ssä Satu Lapin kanssa. Suutari oli julkisuudessa kolmisen vuotta ennen kuin muutti Lopelle jalostamaan koiria. Keväällä 2014 hänet nähtiin Sub-kanavalla tositelevisio-ohjelmassa *Viidakon tähtöset* ja sen spin-off -sarjassa *Aurinkorannan tähtöset*.

Suutari oli Kansallisen Kokoomuksen kunnallisvaaliehdokkaana Lopella 2004 vaaleissa.

Vuonna 2019 Suutari kertoi sairastavansa paranoidista skitsofreniaa ja olleensa pitkään sairaalahoidossa.

Lähteet
-------

1. ↑  Sanna Suutari: Salasuhde Mika Häkkisen kanssa *Radio Suomipop*.  15.4.2014. Viitattu 29.5.2014.
2. ↑  Turhat julkkikset -voittajat
3. ↑  Aurinkorannan tähtönen Johanna: Huolestuin Sannasta *Mtv3.fi Viihde*.  16.06.14. Viitattu 04.10.14.
4. ↑  Ehdokkaat – Loppi  2004. vaalit.fi. Viitattu 22. toukokuuta 2007.
5. ↑  Kohukaunotar Sanna Suutarin pysäyttävä paljastus: "Minulla on paranoidinen skitsofrenia" – asunut jo vuosia psykiatrisessa sairaalassa! *www.seiska.fi*. Viitattu 29.4.2021. (englanniksi)

Aiheesta muualla
----------------

* Loppi rauhoitti Sannan: Sanna Suutari tähtää kasvattajapalkinnoille.
* Sanna Suutari ja silikonien siunaus. Yle Elävä arkisto.
**Jori Olkkonen** (nyk. Petrik Salovaara), vanhalta demoskenenimeltään **Yip/Pure-Byte**, oli 1980-luvun tunnetuimpia tietokoneharrastajia Suomessa. Hänet tunnettiin artikkeleistaan suomalaisissa tietokonelehdissä sekä peleihin tehdyistä musiikeista, tunnetuimpana "5th Dream About Happiness", jota käytettiin Scroll Machine -demossa ja joka päätyi myös peliin *BMX Kidz* (ennätyslistojen musiikki on Olkkosen, alkumusiikki Hubbardin). Olkkonen on tehnyt myös musiikit Jukka Tapanimäen *Netherworld*-peliin ja Pasi Hytösen *Uuno Turhapuro muuttaa maalle* -peliin. Olkkosen musiikkiohjelma Commodore 64:lle, *Megasound editor*, julkaistiin *C=lehdessä*. Nykyään hän työskentelee Solotes - yrityksessään.

Lähteet
-------

1. ↑  Kuorikoski Juho: "Suo, kuokka ja Commodore 64", *Sinivalkoinen pelikirja*, s. 14. Fobos Kustannus, 2014. ISBN 978-952-67937-1-9.

Aiheesta muualla
----------------

* Yipin haastattelu
* Lmanin remix kappaleesta 5th Dream About Happiness (Arkistoitu – Internet Archive)
* 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |